PROTOKOLL FRA ÅRSMØTE I NORSK ABERDEEN ANGUS,   
RICA HOTEL GARDERMOEN, 19. NOVEMBER 2011

20 deltakere til stede, herunder æresmedlem Niels Jørgen Aarvik.

Leder Jan Håvard Refsethås ønsket velkommen til årsmøte.

Årsmøtet begynte med fagmøte. Solveig Bjørnholt fra Animalia orienterte om Storfekjøttkontrollen. Rune Rødbotten fra Nofima snakket om faktorer som påvirker kjøttkvaliteten.

1. Godkjenning av innkalling og sakliste

Årsmelding og regnskap var ikke utsendt, men ble utdelt i møtet. Ingen kommentarer. Innkalling og sakliste godkjent.

2. Valg av møteleder og referent

Jan Håvard Refsethås valgt som møteleder. Halvor Nordli valgt som referent.

3. Valg av to personer til å skrive under protokollen

Espen Krogstad C.O. Halvas Svendsen valgt til å underskrive protokollen.

4. Årsmelding og rapport fra Avlsutvalget

Jan Håvard Refsethås gikk igjennom den utsendte årsmeldinga:

* Tillitsvalgte
* Arbeidsplan 2011, herunder medlemsverving, okseauksjon, kvigeauksjon og merpris for kjøttkvalitet
* Anguskontakt
* Hjemmesidene
* Årsrapport fra Avlsutvalget, herunder sammensetning, Kviga 2010, semin, testomgangen 2010/2011, auksjonen på Staur og testomgangen 2011/2012

Kommentarer og synspunkter til årsmelding og rapport fra Avlsutvalget:

* Skal årsmeldinga ettersendes medlemmene? Årsmeldinga legges ut på hjemmesida. Den sendes også ut sammen med årsmøtereferatet.

Årsmelding for 2011 godkjent.

5. Regnskap

Regnskapet ble utdelt sammen med årsmeldinga. Regnskapet viste inntekter på kr 261.516,00 og et overskudd på kr 176.437,87.   
  
Jan Håvard Refsethås gikk igjennom regnskapet.  
  
Etter regnskapsavslutningen var det kommet regning fra Danmark for Anguskontakt på om lag DKK 51.100,-. Dette var kostnader knytta til to numre i 2010 og tre numre i 2011.  
  
Det konkluderes med at laget har god økonomi og et godt grunnlag for å sine mål framover de kommende år.  
  
Spørsmål om kontingent og sædsalg ble besvart. Revisor Trond Dahl anbefaler at årsmøtet godkjenner regnskapet.   
  
Ingen øvrige spørsmål eller kommentarer til regnskapet. Regnskapet for 2011 godkjent.  
  
  
6. Valg

12 stemmeberettigede til stede.  
  
Leder i valgkomiteen, Elisabeth Haugarne, gikk igjennom innstillingen fra valgkomiteen. Øvrige medlemmer av valgkomiteen: Asbjørn L. Hansen og Niels Jørgen Aarvik.  
  
Leder  
Jan Håvard Refsethås hadde meddelt valgkomiteen at han ikke tok gjenvalg.  
  
Forslag: Arne Petter M. Børresen. Arne Petter M. Børresen valgt ved akklamasjon.  
  
Styremedlemmer  
Forslag: Halvor Midtsundstad (ny). Halvor Midtsundstad valgt ved akklamasjon.   
  
Raymond Balstad, June Schanke og Arne Jan Midtigård ikke på valg.   
  
Varamedlemmer  
Forslag: Gjenvalg av Eva Stuedal, Espen Krogstad (ny). Begge valgt ved akklamasjon.  
  
Avlsutvalget  
Forslag: Halvor Midtsundstad som leder. Halvor Midtsundstad valgt ved akklamasjon.   
  
Forslag: Gjenvalg av Per Ivar Laumann. Per Ivar Laumann gjenvalgt ved akklamasjon.  
  
Forslag: Torfinn Bakke (ny). Torfinn Bakke valgt ved akklamasjon.  
  
Steinar Schanke var ikke på valg.  
  
Revisorer  
Forslag gjenvalg av Trond Qvale og Trond H. Dahl. Begge gjenvalgt ved akklamasjon.  
  
Valgkomiteen  
Asbjørn L. Hansen går ut av valgkomiteen. Niels Jørgen Aarvik foreslått og valgt som leder av valgkomiteen. Jan Håvard Refsethås foreslått og valgt som nytt medlem av valgkomiteen for tre år.

7. Fastsetting av kontingent

Forslag om uforandret kontingent kr 500,- i 2012. Forslaget vedtatt.

8. Forslag til arbeidsprogram

Følgende punkter ble foreslått og diskutert i arbeidsplanen:

* Profilere rasen
* Seminsalg
* Lage ny brosjyre
* Medlemsverving

Kommentarer:

* Deltakelse på utstillinger og arrangementer viktig (eksempel Dyrsku’n)
* Planlegging og forberedelse av deltakelse og dyreutstilling på Storfe 2013
* Mer fokus på kjøttkvalitet og merverdi for Anguskjøttet. Styret bør plukke ut folk som skal arbeide spesielt med dette.

Forslag til arbeidsprogram med kommentarer vedtatt.  
  
Årsmøtet hevet.  
  
Avslutningsvis delte Jan Håvard Refsethås ut diplom for beste Angusokse på Staur 2010/2011 til June og Steinar Schancke for First Boyd av Li.  
  
Refsethås delte også ut diplom til Svein Eberhard Østmoe for beste Anguskvige på KVIGA 2011.  
  
Jan Håvard Refsethås takket for seg som styreleder.

Arne Petter M. Børresen takket for tilliten og varslet offisiell avtakking av Refsethås under middagen.

Gardermoen, 19. november 2011

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
C.O. Halvas-Svendsen Espen Krogstad